રાહુલ ગાંધીએ જણાવ્યું કે આશા છે કે ભાજપ અને આરએસએસ કર્ણાટકની હારમાંથી પાઠ શીખશે. રાહુલે વધુમાં જણાવ્યું કે, ‘મોદીજી દેશ-પરદેશ ફરીને દેશમાં ભ્રષ્ટાચારને નાબૂદ કરવાની વાત કરે છે, પરંતુ તેઓ જ પોતે જ ભ્રષ્ટાચાર છે.’ રાહુલ ગાંધીએ ઉમેર્યું કે ટેલિફોનિક વાતચીત સહિત તમામ પુરાવા છે કે ભાજપે કોંગ્રેસ અને જેડીએસના ધારાસભ્યોને ખરીદવાનો ભરપૂર પ્રાયસ કર્યો હતો. હું પીએમને મેસેજ આપવા માંગુ છું કે તેઓ દેશની પ્રજા કરતા મોટા નથી, તેઓ દેશથી મોટા નથી. મોદી સંસદ કે સુપ્રીમ કોર્ટ કરતા પણ મોટા નથી. મોદીજી કોઈનું સાંભળતા નથી, તેઓ ફક્ત આરએસએસની વાત સાંભળે છે અને માને છે.